سلام عليكم الدرس المرة دي هيكون قصة تشجيعية. قصة تشجيعية لمين؟ قصة تشجيعية للشاب اللي مش ملتزم في الجامعة او اللي عايز يلتزم ولسه دماغه بتودي وتجيب. انا هادي لك قصة واقعية حصلت ايام التابعين لواحد ما كانش فيه حد يتخيل ابدا ان الشخص ده ممكن
في يوم من الايام يلتزم. الشخص ده من افاضل التابعين اسمه الفضيل بن عياض. الفضيل بن عياض ده يعني رجل يزكر من سادات العباد. المهم الفضيل ابن عياط ده اللي ما يعرفش
الراجل ده كان قبل التزامه قاطع طريق. يعني بيسبت الناس كده زي ما احنا بنقول وكان بيعرف بنت كده في الحرام وكان بيروح ينط سور البيت بتاعها ويقعد معها وكده. وطبعا يعني قاطع طريق اكيد كان بيشتم وبيشرب وبيعمل
ان انت تتخيله كله. يعني اكيد اسوأ منك فضيل ابن عياط اللي حصل ان هو كان في يوم من الايام رايح كالعادة ينط السور بتاع بيت البنت اللي هو عارفها وهو طالع على السور سمع قارئ يقرأ
القرآن سمع قارئ يقرأ قرآن وجت له الاية دي هدية من ربنا سبحانه وتعالى زي ما جا لك شاب كده في الكلية يدعوك الى الله. زي ما جت لك بنت تدعوك الى الله هدية
قال فسمع قول الله تعالى الم يأن الم يأن يعني امتى؟ الم يأن للذين امنوا ان تخشع قلوبهم لذكر الله وما نزل من الحق ولا يكونوا كالذين اوتوا الكتاب من قبل فطال عليهم الامد. فقست قلوبهم وكثير منهم فاسقون. الفضيل ابن عياد من من شدة
ما استحملش الفضيل ابن عياض وقع من فوق السور. وقع من فوق السور وهو بيقول بلى انا يا رب. بلى انا يا رب يعني جه الوقت انا لغاية امتى هفضل مش ملتزمة
لغاية امتى هاجل القرار ده بدون سبب منطقي؟ رجع الفضيل ابن عياض وقال ان من تمام توبتي ان اجاور الحرم. وراح فعلا قعد في الحرم يتعبد لله سبحانه وتعالى. انا عايز اطلع من القصة دي بكزا فايدة. الفايدة الاولى ان الفضيل ابن عياض لما جت له الهدية من ربنا لما جت له جا له الشاب اللي بيدعوه لما جات لك البنت
اللي بتدعوكي ما اخرش القرار. خد قرار سريع ليه؟ لان القرار السريع دوت بيحميك من مصيبتين. المصيبة الاولانية ان انت تقعد تأجل في قرار التزامك لغاية ما ومين ضامن انك هتموت امتى ؟ او المصيبة التانية انك انت اجلت قرار التزامك اه طب بعد الكلية هبقى كويس. طب بعد الجيش هابقى كويس. طب لما اتجوز هبقى كويسة
وممكن ما يجيلكش الرغبة تاني ، ممكن ساعة المدة اللي حددتيها تلاقي نفسك مش عايزة تتوبي خلاص. الحاجة التانية الجميلة اللي عملها الفضيل ابن عياط غير ان هو انجز وتاب بسرعة. الحاجة التانية الجميلة ان هو ما فكرش في البنت. على فكرة هو كان طالع يزور البنت ويقعد ويعني ويتكلم وكده. خد بعضه ومشي
ما راجعلهاش ما في بعض الشباب اللي بيمنعهم ان هو يقطع علاقته يقول لك اصلي هكسر قلب البنت. وفي واحد كان مشير على النت ان اللي يكسر قلبه ببنت فيه تمانين الف ملك بيقعدوا يلعنوه ليل نهار. الكلام ده كلام فارغ. الكلام ده مش موجود. الكلام ده بيضحكوا به. يعني على الحبيبة عشان ما يسيبوش بعض
الفضيل ابن عياد عمل الصح. احنا بنعمل حاجة غلط. الحاجة الغلط لازم تقف قال لي هيتكسر؟ اه قلبي هيتكسر. الباح هيتكسر؟ اه الباح هيتكسر. هيبقى فيه حزن؟ اه هيبقى فيه حزن. هنتألم شوية؟ اه هنتألم شوية بس ده لمصلحتنا. اللي بيحب حد ما يكونش
السبب في ان هو يخش النار. اللي بتحب واحد ما يكونش سبب في ان هو بيعمل معاصي. احنا دلوقتي بنحب بعض خلاص. طريق الحلال موجود. يلا بنا على الحلال مش قادرين على الحلال يبقى
الحرام مش هيكون بديل عن الحلال ابدا. يبقى ما فيش داعي ان احنا نتواصل. الحاجة التالتة اللي عملها الفضيل ابن رياض الجميلة ان هو آآ ما قالش انا زنوبي كتير وهعمل ايه؟ ده انا قاطع طريق ده انا كنت بعمل وبسوي وازاي ربنا يغفر لي كل دوت؟ لأ توكل على الله
على ان ربك واسع المغفرة. عمر ما ذنبك هيكون اكبر ابدا من رحمة ربنا بل اليأس من رحمة ربنا اسوأ ميت مرة من الزنب اللي انت بتعمله الحاجة اللي بعد كده الفضيلة لان الواد ما قالش طب انا عايش ازاي ؟ انا كنت يعني باكل اكل يعني شهد من قطع الطريق دوت. هعيش ازاي ؟ ما تفكرش في كده
ما تفكرش ان بعد بعد ما اتوب هعيش ازاي. الرزاق هو انت بترضي الرزاق. انت ماشي في طريق الرزاق هو الوهاب سبحانه وتعالى. اكيد هيعوضك اكيد هيكرمك من ترك شيئا لله. عوضه الله خيرا منه الفضيل من عياد ربنا رزقه. وربنا اكرمه. ويذكر بالثناء الجميل
والثناء الحسن. الفضيل ابن عياض خد قرار تاني جميل قال ان من تمام توبتي ان اجاور الحرام. يعني ايه الكلام دوت؟ يعني انا طالما تبت يبقى لازم اغير اللي انا بعمله. لان فيه ناس يا شباب بعد ما بيتوب بيتوب وكل حاجة بتفضل زي ما هي. يعني ايه؟ بيتوب وبيفضل بيقعد مع نفس الاصدقاء في نفس الاماكن
في نفس الاوقات بيعمل نفس الانشطة وبيلاقي نفسه بينتكس بعد فترة قصيرة. انت ما غيرتش حاجة في الحقيقة. انت عايز تلتزم وما فيش حاجة تتغير. لازم الدنيا تتغير لازم هتغير جزء على الاقل من اصحابك. هتبتدي تحضر مجالس علم هتبتدي تحضر مجالس قرآن. هيبتدي يبقى فيه اصحاب جداد. من اهل الدين واهل العلم هيبتدي فيه
زكر هيبتدي فيه صلاة جماعة لازم الدنيا تتغير. لو الدنيا ما اتغيرتش معك يبقى انت ما عملتش ما عملتش حاجة. الفضايل اللي من عياط نموزج لشخص كان بعيد جدا عن ربنا ورجع وما خسرش حاجة. ده ربنا عوضه بالرزق الواسع. الاجر الكبير
الزكر الحسن الثناء الجميل. ونرجو من الله ان يكون الان الفضيل ابن عياض في جنة. في جنة ورحمة من الله سبحانه وتعالى. مستني ايه مستنية ايه؟ ايه رأيكم ناخد القرار وننفز سقة في الله سبحانه وتعالى طريق الالتزام جميل اجمل مما تتخيله ربنا يهدي شباب وبنات المسلمين
السلام عليكم ورحمة الله